Får oppreisning etter etter at hele Norge fikk tilgang til personopplysningene hans via Skatteetatens nettsider.

En 36-åring fra Oslo ble ufrivillig rikskjendis da skattedetaljene hans havnet på forsiden til flere tusen personer som logget seg inn for å sjekke sin egen skatt 20. mars i år.

Mannen fikk tilnavnet Altinn-Kenneth, og er nå tilkjent 15.000 kroner i oppreisning fra myndighetene etter skandalen. Ektefellen får 5000 kroner.

Krevde langt mer

Ekteparet krevde opprinnelig 100.000 kroner hver i oppreisning for belastningen den tekniske svikten påførte de.

– Det dreier seg om en meget alvorlig personvernkrenkelse fra et statlig organ som befolkningen må kunne ha tillit til, skriver advokatfullmektig Cato L. Mowinckel i kravet til Brønnøysundregistrene, gjengitt i Teknisk Ukeblad.

BAKGRUNN: Hele Norge kom inn på fremmed 36-årings Altinn-side

– Hadde ikke trengt å betale

Brønnøysundregistrene selv mener at de etter loven ikke har erstatningsplikt i saken, men hevder de utbetaler av ren good-will.

– Vi har kommet frem til at vi formelt ikke er erstaningspliktig i denne saken, men at vi likevel ønsker å utbetale oppreisning, sier kommunikasjonsdirektør Mette Brønmo til Teknisk Ukeblad.

Kenneth og ektefellen har ifølge tidsskriftet takket ja til tilbudet fra Brønnøysundregistrene.